
РЕПУБЛИКА СРБИЈА
НАРОДНА СКУПШТИНА
Одбор за правосуђе, државну 
управу и локалну самоуправу
07 Број: 06-2/140-26
13. јул 2026. године
Б е о г р а д

З А П И С Н И К
25. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ
И ЛОКАЛНУ САМОУПРАВУ,  ОДРЖАНЕ 6. ЈУЛА 2026. ГОДИНЕ

	Седница је почела у 9,00 часова.

Седницом је председавао др Угљеша Мрдић, председник Одбора.

	Седници су присуствовали чланови Одбора: Драган Николић, Јован Палалић, Јасмина Палуровић, Биљана Илић Стошић, Лидија Начић, Ђорђе Комленски, Наташа Милић Милаш, Ристо Костов и Верица Милановић.

	Седници су  присуствовали и: Борис Бајић, заменик члана проф. др Балинта Пастора и Бранко Павловић, заменик члана Ане Крстић. 

Седници нису присуствовали чланови Одбора: Павле Грбовић, Александар Јовановић, проф. др Јелена Јеринић, Филип Таталовић, и Дејан Шулкић, као ни њихови заменици.

Седници Одбора је присуствовао и Јован Ћосић, помоћник министра правде за нормативне послове.

Председник Одбора је обавестио чланове и заменике чланова Одбора да је седница Одбора, у складу са чланом 72. став 2. Пословника Народне скупштине,  сазвана у року краћем од рока предвиђеног Пословником, како би Одбор размотрио предлог закона о којем ће Народна скупштина расправљати на седници.

Председник је обавестио чланове и заменике чланова Одбора да није било примедби у писаној форми на записнике 16, 17, 18, 19. и 20. седнице Одбора, па је ставио на гласање, а чланови и заменици чланова Одбора су већином гласова усвојили записнике  16. седнице, одржане 8. априла  2026. године, 17. седнице, одржане 16. априла 2026. године, 18 седнице, одржане 22. априла 2026. године, 19. седнице одржане 11. маја 2026. и 20. седнице одржане 14. маја 2026. године.

Чланови и заменици чланова Одбора су већином гласова утврдили следећи

Д н е в н и  р е д :

1. Разматрање Предлога закона о изменама и допунама Кривичног законика, који је поднела Влада (број 011-2043/26 од  19. јуна 2026. године), у начелу.



ПРВА ТАЧКА: Разматрање Предлога закона о изменама и допунама Кривичног законика, који је поднела Влада (број 011-2043/26 од  19. јуна 2026. године), у начелу.
Јован Ћосић je навео да је у питању невелика измена Закона о изменама и допунама Кривичног законика и да основни разлози подношења Предлога закона о изменама и допунама Кривичног законика произилазе из потребе за даљим унапређењем кривичноправног система Републике Србије и усклађивањем са обавезама које проистичу из међународних конвенција које је Република Србија ратификовала.
Истакао је да је један од разлога за доношење овог закона је потреба усклађивања Кривичног законика са одредбама Конвенције Савета Европе о прању, тражењу, заплени и одузимању пирихода стечених криминалом и о финансирању тероризма (Варшавска конвенција). Измене се предлажу на основу препорука Конференције држава уговорница (Conference of the Parties- СОР), тела надлежног за праћење спровођења ове конвенције, које је у поступку евалуације Републике Србије указало на потребу даљег усклађивања националног законодавства са чланом 11. Варшавске конвенције, који се односи на узимање у обзир претходних кривичних осуда изречених у другим државама уговорницама. Предложеним решењем обезбеђује се пуније усклађивање домаћег законодавства са међународним обавезама Републике Србије и доприноси унапређењу ефикасности кривичноправног система у борби против организованог криминала, прања новца и других тешких кривичних дела са прекограничним елементом.
Поред наведеног, навео је да је Кривични законик потребно ускладити и са одредбама Протокола против незаконите производње и промета ватреним оружјем, његовим деловима, склоповима и муницијом којим се допуњава Конвенција Уједињених нација против транснационалног организованог криминала, који је Република Србија, као иравни следбеник Државне заједнице Србија и Црна Гора ратификовала 2005. године. Овај прогокол предвиђа усаглашавање националног законодавсгва државе које га је ратификовала, што обухвата и усклађивање са одредбама чл. 3, 5. и 8. Протокола.

У расправи су учествовали: Верица Милановић, Драган Николић, Јован Ћосић и Ристо Костов.

Верица Милановић је указала да се не ради о малом законодавном подухвату имајући у виду да се Предлогом закона пооштравају кривичне санкције за ношење и за промет оружја, мере за вишеструке повратнике.
Навела је да се предложеним решењима ствара дисбаланс у правном систему, где се кривично дело Ношење оружја изједначава са кривичним делом Убиство у погледу прописивања казнених распона.
Наглашава да се наведеним казненим распонима ограничава институт слободнох судијског уверења да у специфичним случајевима изрекну блажу кривичну санкцију.
Рекла је да се наведеним изменама не води рачуна о превенцији, већ о репресији власти и отвара могућности за обрачун са припадницима опозиције.
Указала је да се Предлогом закона не врши усаглашавање са прописима Европске уније, с обзиром на другације казнене распоне у истоврсним кривичним делима у земљама Европске уније.

Драган Николић је поздравио пооштравање кривичних санкција за ношење и поседовање оружја без одговарајуће дозволе, имајући у виду увећан број случајева наношења телесних повреда ватреним оружјем.
Изнео је примере кршења закона који ће предложеним изменама Кривичног законика отклонити.

Јован Ћосић је прецизирао оцену да се предложеним законским решњима врше невелике измене кривичног законодавства с обзиром на квантитативни обим измена, односно да се измене односе само на једно кривично дело.
Навео је да изнети упоредноправни распони кривичних санкција за кривично дело ношења и поседновања оружја не одговарају околностима у Републици Србији, па ни њеној казненоправној политици.

[bookmark: _GoBack]Ристо Костов је нагласио да се пооштравањем казни за кривично дело Ношења и поседовања оружја предупређује анархија коју изазивају поједина лица својим понашањем.

Пошто више није било пријављених за реч, председник Одбора је закључио расправу и предложио да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о изменама и допунама Кривичног законика, који је поднела Влада, у начелу, као и да за известиоца Одбора на седници Народне скупштине, буде одређен др Угљеша Мрдић, председник Одбора.

Чланови и заменици чланова Одбора су већином гласова усвојили наведени предлог.


Седница је завршена у 9, 38 часова.



 СЕКРЕТАР  			                                                              ПРЕДСЕДНИК


Сања Пецељ       			                                                др Угљеша Мрдић


